Nafarroako Parlamentuko Herritarrekiko eta Erakundeekiko Harremanetako Batzordeak, 2018ko urtarrilaren 30ean egindako bileran, honako erabaki hau onetsi zuen: “Horren bidez, Herritarrekiko eta Erakundeekiko Harremanetako Departamentua premiatzen da urgentziaz ezar ditzan beharrezkoak eta nahikoak diren neurriak, genero-indarkeriaren biktima diren emakumeentzako harrera-baliabideak egoera errealera egokitzekoak”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“1. Nafarroako Parlamentuak Herritarrekiko Harremanetako Departamentua premiatzen du urgentziaz ezar ditzan genero-indarkeriaren biktima diren emakumeentzako harrera-baliabideak egoera errealera egokitzeko beharrezkoak eta nahikoak diren neurriak (egiturazkoak, antolamendukoak eta giza baliabideak handitzekoak), abiapuntu gisa harturik dauden baliabideen eta eskarien ebaluazioa.

2. Nafarroako Parlamentuak Herritarrekiko eta Erakundeekiko Harremanetako Departamentua premiatzen du, harrera-baliabideen eta ezarriko diren neurrien ebaluazioaren esparruan, baliabide horien internalizazioa planifikatuko den eredu-aldaketa bateranzko aurrerapausoak eman daitezen, pixkanaka baliabide horien kudeaketa publikoa izan dadin lortzeko, laguntza integrala emateko lantaldeetatik hasita”.

Iruñean, 2018ko urtarrilaren 31n

Lehendakaria: Ainhoa Aznárez Igarza